الیکٹرانکس اور اطلاعات تکنالوجی کی وزارت
مرکزی وزیر مملکت راجیو چندر شیکھر نے کرناٹک کے باگل کوٹ کے پٹا ڈاکل میں بین الاقوامی یومِ یوگا کی تقریبات کی قیادت کی
’’ وزیراعظم نریندر مودی نے نہ صرف یوگا کو دنیا کے لئے باعث فخر بنایا ہے ،بلکہ وہ یوگا کے ایک سرگرم حامی اور پیروکار بھی ہیں‘‘ - راجیو چندر شیکھر
’’ بھارت یوگا پر فخر کرتا ہے اور دنیا یوگا پر فخر کرتی ہے ‘‘ - راجیو چندر شیکھر
الیکٹرانکس اور آئی ٹی، ہنرمندی کے فروغ اور انٹر پرینیور شپ کے مرکزی وزیر مملکت جناب راجیو چندر شیکھر نے کرناٹک میں یونیسکو کی عالمی وراثت – تاریخی پٹا ڈاکل مندر کمپلیکس میں یوگا کے بین الاقوامی دن کی تقریبات کی قیادت کی۔
وزیر موصوف نے 3000 سے زیادہ یوگا کے شائقین کے ایک ہجوم سے خطاب کرتے ہوئے ، جو شاندار یوگا ڈے کی تقریبات میں شرکت کے لئے پٹا ڈاکل مندر کمپلیکس میں جمع ہوئے تھے ، خطاب کرتے ہوئے کہا کہ ’’ بھارت یوگا پر فخر کرتا ہے ؛ دنیا یوگا پر فخر کرتی ہے ‘‘ ۔ انہوں نے مزید کہا کہ محبت، ہمدردی اور مہربانی کی علامت ہے، جو آج دنیا کے لئے بہت ضروری ہیں ۔ انہوں نے مزید کہا کہ نیا بھارت واسو دیوا کٹمبکم کی اپنی ثقافتی اقدار کے ساتھ دنیا کو تحریک دیتا ہے۔
وزیر موصوف نے کہا کہ ’’ یوگا دنیا کے لئے بھارت کا تحفہ ہے ‘‘ ۔ یوگا کا پہلا بین الاقوامی دن 2014 ء میں اقوام متحدہ کے ذریعے اس کی منظوری کے بعد سال 2015 ء میں پہلی بار منایا گیا ۔ 2015 ء میں یوگا کے بین الاقوامی دن  میں 36 ہزار لوگوں نے شرکت کی ؛ 2021 ء میں پوری دنیا میں 15 کروڑ لوگوں نے عالمی سطح پر شرکت کی۔ انہوں نے کہا کہ یہ یوگا کی قوت ہے ، یہ بھارتی ثقافت کی قوت اور اثر ہے۔ جناب راجیو چندر شیکھر نے زور دے کر کہا کہ ہمارے وزیر اعظم جناب نریندر مودی نے ، نہ صرف دنیا کو یوگا کے لئے باعث فخر بنایا بلکہ دنیا کو یوگا کا ایک سرگرم حامی اور پیروکار بنا دیا ہے ۔
وزیر موصوف نے بتایا کہ یوگا کا بین الاقوامی دن وزیر اعظم نریندر مودی جی کے سب کا ساتھ، سب کا پریاس کے فلسفے سے مطابقت رکھتا ہے۔ انہوں نے یوگا کو عالمی سطح پر لے جانے کا سہرا ، وزیر اعظم جناب نریندر مودی کے سر باندھا ۔جناب راجیو چندر شیکھر نے کہا کہ آئی ڈی وائی ، اُن کے سخت محنت اور متواتر کوششوں کی وجہ سے عالمی پیمانے پر پہنچ گیا ہے ۔
’’ انسانیت کے لئے یوگا ‘‘ کے موضوع کے ساتھ آئی ڈی وائی – 2022 میں عالمی سطح پر ’’ برانڈ انڈیا ‘‘ پر توجہ مرکوز کی گئی ہے جب کہ اس نے اپنے اہم مقامات کو اجاگر کیا ہے ۔آئی ڈی وائی – 2022 اپنی نوعیت میں مختلف ہے کیونکہ یہ پوری دنیا میں ’’ محافظ دائرہ ‘‘ کے نظریے کے ساتھ بنایا گیا ہے ، جس میں مختلف بیرونی ملکوں میں بھارتی مشنوں نے سورج کی حرکت کے ساتھ ساتھ یوگا کا بڑے پیمانے پر مظاہرہ کیا۔ ڈی ڈی انڈیا پر بھی اِن تقریبات کی جھلکیاں نشر کی گئیں ۔
کرناٹک میں پٹا ڈاکل ، ان 75 مشہور مقامات میں سے ایک ہے ، جنہیں آئی ڈی وائی – 2022 کے جشن کے لئے منتخب کیا گیا تھا ۔ یہ مشہور مقام شمالی کرناٹک میں دریائے ملاپربھا کے کنارے باگل کوٹ ضلع میں واقع ہے اور یونیسکو کا عالمی ثقافتی ورثہ ہے۔ پٹا ڈاکل ایک عالمی ثقافتی وراثت کا مقام ہونے کی وجہ سے آئی ڈی وائی – 2022 کے جشن کے لئے بہترین مقامات میں سے ایک بہتر وراثتی / تاریخی مقام ہے ، جو دنیا کے سامنے کرناٹک کی مالا مال وراثت اور تنوع کا اجاگر کرتا ہے ۔
پٹا ڈاکل میں آئی ڈی وائی – 2022 کا انعقاد الیکٹرانک اور اطلاعاتی ٹیکنا لوجی کی وزارت کے سافٹ ویئر ٹیکنالوجی پارکس آف انڈیا  کے ذریعے منعقد کیا گیا تھا ۔اس تقریب کی قیادت الیکٹرانکس، اطلاعاتی ٹیکنا لوجی ، انٹرپرینیور شپ اور ہنرمندی کے فروغ کے مرکزی وزیر مملکت جناب راجیش چندر شیکھر کی قیادت میں باگل کوٹ ضلع کی دیگر اہم شخصیات کی موجودگی میں منعقد کیا گیا ۔ دو گھنٹے کی تقریبات کو کرناٹک کے میسورو پیلیس میں منعقد آئی ڈی وائی - 2022 کی خاص تقریب کے ساتھ مربوط کیا گیا تھا ، جس کی قیادت معزز محترم وزیر اعظم جناب نرریندر مودی نے کی ۔
تقریب کا آغاز جناب راجیو چندر شیکھر اور دیگر اہم شخصیات کے ذریعے چراغ روشن کرنے کے ساتھ ہوا ، جس کے بعد انہوں نے لوگوں کو ترغیب دی ۔ ایس ٹی پی آئی کے ڈی جی ، جناب اروند کمار نے خیر مقدمی کلمات کے ساتھ اس تقریب کا آغاز کیا اور اس بات کواجاگر کیا کہ آئی ڈی وائی – 2022 آزادی کا امرت مہوتسو سال کا ایک حصہ ہے ، جو ملک بھر میں 75 مشہور مقامات کے علاوہ دنیا بھر میں 75 مقامات پر ’’محافظ دائرہ ‘‘ کے تصور کے ساتھ منایا جا رہا ہے۔ انہوں نے شرکاء پر زور دیا کہ وہ لوگوں کو ایک دن تک محدود نہ رکھیں اور اسے اپنی روز مرہ کی زندگی میں اپنائیں ۔
باگل کوٹ کے ایم پی جناب پی سی گڈی گودر نے اپنے خطاب کے دوران آئی ڈی وائی – 2022 ء کے جشن کے لئے کرناٹک میں میسورو اور پٹا ڈاکل کے تاریخی مقامات منتخب کرنے کے لئے محترم وزیر اعظم ٍاور حکومتِ ہند کا شکریہ ادا کیا ۔ انہوں نے طلبا پر زور دیا اور ان کی ہمت افزائی کی کہ وہ یوگا کو اپنے روزمرہ کے کاموں میں شامل کریں اور ایک خوش خرم زندگی گزرایں ۔ انہوں نے اتنے بڑے پیمانے پر ، اس جشن کا انعقاد کرنے کے لئے انتظام کرنے والوں کا شکریہ ادا کیا ۔
جی پی پٹا ڈاکل کے صدر جناب ایس پی توتگر اور باگل کوٹ کے ایم ایل سی جناب پی ایچ پجار نے بھی الیکٹرانک اور آئی ٹی کی وزارت کے سافٹ ویئر ٹیکنالوجی پارک آف انڈیا کے عہدیداروں ، ہنر مندی کے فروغ اور انٹر پرینیور شپ کی وزارت کے عہدیداروں اور ضلع انتظامیہ کے عہدیداروں کے ساتھ یوگا ڈے کی تقریبات میں شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6729
(Visitor Counter : 80